Too Late for Love

«Too Late for Love» (norsk oversettelse: for sent for kjærlighet) er en svensk popsang fra 2019 med den svenske sangeren John Lundvik. Den ble første gang fremført under Melodifestivalen i 2019, der den kvalifiserte seg til finalen lørdag 9. mars 2019. Sangen er Lundviks første singel siden «My Turn» og nådde førsteplass på svenske Sverigetopplistan i mars 2019. «Too Late for Love» vant til slutt den svenske Melodifestivalen og var Sveriges bidrag i Eurovision Song Contest 2019 i Tel Aviv i  Israel, der den endte på femteplass. Blant sangene den møtte der, var det britiske bidraget «Bigger than Us», som også var skrevet av Lundvik. I utgangspunktet skulle han selv fremføre denne låten i Melodifestivalen, men etter sterkt ønske fra SVT byttet han låt.

Melodifestivalen 

Sangen ble sendt inn til Melodifestivalen 2019, og den var ett av 28 bidrag som ble plukket ut til å delta i den svenske konkurransen. «Too Late for Love» deltok i semifinale 4 i Sparbanken Lidköping Arena i Lidköping lørdag 23. februar 2019. Der kvalifiserte den seg til finalen i Friends Arena i Stockholm 9. mars 2019. I finalen fikk sangen toppoeng fra samtlige juryer og vant telefonavstemningen, og dermed konkurransen sammenlagt.

Eurovision Song Contest 
Som vinner av Melodifestivalen ble «Too Late for Love» Sveriges bidrag i Eurovision Song Contest 2019. I januar 2019 ble Sverige trukket til å delta i semifinale 2 av Eurovision Song Contest. Semifinalen ble arrangert i Expo Tel Aviv i Israel torsdag 16. mai, og Sverige hadde startnummer 8. I avstemningen ble «Too Late for Love» blant de ti beste i semifinalen, og kvalifiserte seg dermed til finalen lørdag 18. mai. I finalen kom sangen på femteplass etter å ha kommet på andreplass i juryavstemningen og niendeplass i telefonavstemningen. Lundviks andre bidrag i finalen, Storbritannias «Bigger than Us» endte på sisteplass.

Listeplasseringer

Referanser

Eksterne lenker 
 

 

 

Singler fra 2019
Sanger fra 2019
Sveriges bidrag i Eurovision Song Contest
Bidrag til Eurovision Song Contest 2019
Vinnere av Melodifestivalen